Rodney Omdal Karlsen

Rodney Omdal Karlsen (født 1974) er en norsk reality-deltaker som ble kjent gjennom sin deltakelse i reality-programmet Big Brother i 2001 og for et mye omtalt søksmål mot kjendisbladet Se & Hør.

I 2001 deltok Karlsen i den første norsk versjonen av reality-serien Big Brother. Han ble stemt ut etter 69 dager, men ble stemt inn igjen da en annen deltager trakk seg. Han kom til finalen og endte på en tredjeplass. Senere på året deltok han i dokumentaren Big Brother 100 dager etter og i gjenforeningsprogrammet Tilbake i huset, som begge ble sendt høsten 2001. I tillegg var han programleder (sammen med Anette Young) i gameshowet Far Out.

Han arbeidet som boredekksoperatør før sin deltakelse i Big Brother.Dagbladet - Møt deltakerne i «Big Brother» (25.2.2001) 

 Rettssaken mot Se og Hør 
Under oppholdet i Big Brother-huset innledet Karlsen et forhold med Anette Young, som var en annen deltaker i reality-programmet. Da forholdet tok slutt i 2003, publiserte ukebladet Se og Hør en artikkel der de kom med en rekke påstander rundt årsakene til bruddet. Saken ble klagd inn for Pressens faglige utvalg, som ikke ga Karlsen og Young medhold.Pressens Faglige Utvalg 2003  Året etter gikk de rettens vei og vant fram, først i tingretten og deretter i lagmannsretten (2006). De ble tilkjent en oppreisning på  kroner samt saksomkostninger på 300 000 kr. Se og Hør anket saken til Høyesterett, men tapte også der. De måtte betale over 700 000 i saksomkostninger og over 400 000 i erstatning til Karlsen og Young. 

Redaktør Magne Lerø mente at høyesterettsdommen også fradømte Pressens faglige utvalg (PFU) etisk dømmekraft siden de hadde konkludert med at Se og Hørs handlinger ikke brøt med god presseskikk.

 Referanser 

 Eksterne lenker 


Kategori:Norske Big Brother-deltakere
Kategori:Personer fra Skien kommune